Tilbehør - Velkommen til Lindes Hamsteri
Det at skulle vælge bur og tilbehør til sin hamster, kan være lidt af en jungle at finde rundt i. Jeg står gerne til rådighed for vejledning omkring køb, så spørg mig gerne. Jeg har et mindre lager af diverse udstyr hjemme hos mig, som det er muligt at købe med sammen med en unge. Men det er altid billigst selv at købe hjem (da jeg skal have mine udgifter dækket) og jeg har heller ikke alt hjemme, så husk at spørg inden du regner med, at jeg har det du skal bruge ;-)
Meget af det standardudstyr der følger med et hamsterbur er for småt til en
guldhamster, så det vil oftest være nødvendigt at købe ekstra udstyr.
De vinterhvide skal naturligvis også have udstyr af en god kvalitet men rent størrelsesmæssigt kan de sagtens bruge det udstyr der følger med buret. Det er dog ikke sikkert at det er af en særlig god kvalitet og man skal være opmærksom på om hamsteren kan træde hjulet rundt eller det er for dårligt lavet
Et hjul til en guldhamster skal være 28 cm i diameter, for at hamsteren ikke
skader ryggen. De helt store guldhamstere vil dog have bedre af at få et endnu større hjul.
Det er vigtigt at vælge et med fast bund og holde sig langt væk fra et med tremmer, da hamsteren let kan træde igennem tremmerne og beskadige foden. Jeg bruger Woddent Wheel, Trixie Hjul og Flying Saucers til mine hamstere, de er store nok og mine
På billedet ses en Flying Saucer hamstere er glade for dem.
Fredrik i sit Trixie Hamsterhjul
Hjul som dette af tremmer kan ikke anbefales, da hamsteren kan træde igennem og beskadige foden
Hus og rede
Hamsterhuse fåes i et utal af varianter og kvaliteter. Jeg foretrækker dem uden bund, da det ikke bliver så varmt for hamsteren. Er huset af træ er det også en klar fordel at have et uden bund, da hamsteren ofte kan finde på at bruge sig hus som toilet - og træ er svært at gøre rent. Så er det nemmere bare at løfte huset og gøre rent hvor det stod.
Et par eksempler på huse som jeg er meget glad for at bruge
Når man er et stort kuld unger er det dejligt med et stort hus at bo i
Som redemateriale bruger jeg ganske almindeligt toiletpapir.
Mange dyrehandlere sælger et produkt de kalder hamstervat. Hold dig LANGT VÆK
fra det! Det består af nogle ufordøjelige fibre, så hvis hamsteren spiser det
kan det sætte sig fast i tarmen med forstoppelse og evt tarmslyng til følge.
Ligeledes kan hamsteren risikere at sidde fast i det og ikke kunne komme fri og
kan derfor beskadige fx et ben. Derfor bør du gå langt udenom de hylder der
sælger hamstervat.
Det ser ellers hyggeligt ud når hamsteren her putter sig i vattet, men husk: Din hamster kan dø af det!
Som det ses her er Carefresh og toiletpapir lige så velegnet til redemateriale. Her er det Diva og Libby der kigger op fra deres skjul
Indenfor strøelse findes der også mange muligheder. Jeg har prøvet lidt af hvert i min søgen efter et støelse der er støvfrit, ikke så let flyver ud af buret, suger godt og er forholdsvis lugtfrit. Mit valg er faldet på en kombination af Miljøstrø træpiller, som har en utrolig god sugeevne og kan holde i evigheder. Sammen med dette får de Carefresh eller Boxo
Jeg bruger bøgeflis hos Gandalf og Polux, da de kære hanner har så lang pels at Carefresh hænger fast i den.
Det er en rigtigt dårlig ide at bruge hø og halm til hamstere. De kan finde på at tage det ind i kindposerne og da det kan have skarpe ender så kan hamsteren dermed få prikket hul på sine kindposer. Mine hamstere har aldrig hverken hø eller halm og ser bestemt ikke ud til at savne det
Hamstere elsker at have huler at gemme sig i, så de fleste har en hjemmelavet hængekøje. Lullu elsker at klatre, så hun har også en klatrebro, som hun kan bruge meget tid i. Libby bruger meget tid på at klatre i vinduerne, men er ikke så interesseret i hendes klatrebro. Hver hamster er forskellig og det er dermed meget forskelligt hvilken form for beskæftigelse der lige er dem
Fredrik kigger op fra sit rør Libby klatrer Lullu i en hængekøje Unger på vippe
Hamstere kan godt få en lidt fedtet pels. Derfor kan det være rigtigt godt at give hamsteren et sandbad. Det er bedst at bruge Chinchillasand.
Det er meget forskelligt hvordan hamstere reagerer på sandbadet. Nogle har stor glæde af at have badet stående fast i buret, mens andre ikke kan finde ud af at bruge det. Til disse plejer jeg jævnligt at tage dem op i en skål og give dem et bad.
Nogle hamstere vælger at bruge deres sandbad til toilet - men så ved man jo hvor de gør det henne og kan blot skifte sandet noget oftere.
Nogle hamstere tager bad stille og roligt, mens andre går amok. Som det ses på billedet herunder er Hamsterhusets Lunte jr. en værre bølle som straks går i gang med at grave løs og sender sand ud over det hele.
Hvis du har en langhåret guldhamsterhan, så kan han godt have brug for ekstra pelspleje. Han kan let få strøelse til at sidde fast i pelsen og pelsen kan danne klumper. Her kan det være godt at bruge en børste til ham og hjælpe ham med at holde pelsen.
Hvis det er et stort problem er det måske en ide for dig at overveje at skifte strøelse til ham. Jeg er begyndt at bruge bøgeflis til mine to hanner og det fungerer rigtigt godt, da det ikke filtrer sig ind i pelsen på samme måde som Carefresh gør